Toshio Suzuki

**Tošijo Sudzukis** (; g. 1948 m. rugpjūčio 19 d.) – anime kino prodiuseris ir ilgalaikis animatoriaus Hajao Mijadzakio kolega bei buvęs animacijos studijos „Studio Ghibli“ prezidentas.

## Biografija
T. Sudzukis gimė Nagojoje, Aičio prefektūroje 1948 m. 1967 m. jis įstojo į Keio universitetą ir 1972 m. jame baigė literatūros studijas.

Karjerą pradėjo bendrovėje „Tokuma Shoten“, prisidėdamas prie jos personalo iš karto po studijų baigimo. Jis buvo paskirtas į pramogų žurnalo „Asahi Geino“ departamentą, kur jis buvo atsakingas už manga skilties įvykių nušvietimą. Čia jis susipažino su karikatūrininku Shigeru Sugiura. 1973 m. jis tapo žurnalo priedo „Comic & Comic“ (コミック&コミック *komiku & komiku*) redaktoriumi ir netrukus susipažino su kino režisieriais Sadao Nakajima, Eiichi Kudo ir Teruo Ishii bei animatoriais ir manga kūrėjais Osamu Tezuka, George Akiyama, Kazuo Kamimura, Hōsei Hasegawa ir Shotaro Ishinomori. 1978 m. jis tapo naujai įsteigto mėnesinio žurnalo „Animage“ redaktoriumi.

Dirbdamas prie „Animage“, Sudzukis susisiekė su Isao Takahata ir Mijadzakiu, kurie tuo metu dirbo prie pilnametražio animacinio filmo „Holsas: Saulės princas“, dėl interviu jo žurnalui, bet jie atsisakė. Sudzukis vėl sutiko Mijadzakį po filmo „Kaliostro pilis“ išleidimo. Šįkart susitikimas pasibaigė užsimezgusiais bendradarbiavimo santykiais. Sudzukis buvo vienas iš tų, kurie padėjo sukurti ir išleisti Mijadzakio mangą „Nausikaja iš Vėjų slėnio“, o galiausiai sukurti ir anime filmo adaptaciją. Filmas išėjo 1984 m. kovo 11 d., o netrukus, 1985 m. birželį, buvo įkurta studija „Studio Ghibli“. Be „Studio Ghibli“ darbų, jis taip pat prodiusavo ir kitų autorių kūrinius, pvz., Mamoru Ošio OVA animaciją „Angel’s Egg“ (1985) ir vėliau „Innocence“ (2004).

2004 m. kovą „Studio Ghibli“ tapus nepriklausomai nuo „Tokuma Shoten“, Sudzukis pradėjo eiti korporacijos prezidento pareigas. 2008 m. jis pasitraukė iš šio posto, bet vis dar išlieka bendrovės generaliniu direktoriumi.

## Filmografija

### Prodiuseris
* *Angel’s Egg*, 1985, Tokuma Shoten
* *Digital Devil Monogatari Megami Tensei*, 1987, Tokuma Shoten
* *The Heroic Legend of Arslan*, 1991, Kadokawa Shoten
* *[[Only Yesterday]]* (おもひでぽろぽろ *Omohide Poro Poro*), 1991
* *[[Porco Rosso]]* (紅の豚 *Kurenai no Buta*), 1992
* *Ocean Waves* (海がきこえる *Umi ga Kikoeru*), 1993
* *[[Pom Poko]]* (平成狸合戦ぽんぽこ *Heisei Tanuki Gassen Ponpoko*), 1994
* *[[Whisper of the Heart]]* (耳をすませば *Mimi o Sumaseba*), 1995
* *On Your Mark (オン・ユア・マーク *On Yua Māku*)
* *Princess Mononoke* (もののけ姫 *Mononoke Hime*), 1997
* *My Neighbors the Yamadas* (ホーホケキョとなりの山田くん *Hōhokekyo Tonari no Yamada-kun*), 1999
* *Shiki-Jitsu*, 2000, Studio Kajino
* *Ghiblies*, 2000, (TV short film)
* *Recess: School’s Out*, 2001, Disney Television Animation
* *Spirited Away* (千と千尋の神隠し *Sen to Chihiro no Kamikakushi*), 2001
* *The Cat Returns* (猫の恩返し *Neko no Ongaeshi*) 2002
* *Ghiblies Episode 2*, 2002, (shown in theaters with *The Cat Returns*)
* *Howl’s Moving Castle* (ハウルの動く城 *Hauru no Ugoku Shiro*), 2004
* *Innocence: Ghost in the Shell*, 2004, [[Production I.G]]
* *Doredore no Uta*, 2005
* *Tales from Earthsea* (ゲド戦記 *Gedo Senki*), 2006
* *Ponyo on the Cliff by the Sea* (崖の上のポニョ *Gake no Ue no Ponyo*), 2008
* *The Secret World of Arrietty* (借りぐらしのアリエッティ *Kari-gurashi no Arietti*), 2010
* *From Up on Poppy Hill* (コクリコ坂から *Kokuriko-zaka kara*), 2011
* *The Wind Rises* (風立ちぬ *Kaze Tachinu*), 2013
* *The Tale of Princess Kaguya* (かぐや姫の物語 *Kaguya-hime no Monogatari*), 2013
* *When Marnie Was There* (思い出のマーニー *Omoide no Marnie*), 2014

=== Leidybos prodiuseris ===
* *GoShogun: The Time Étranger* (戦国魔神ゴーショーグン 時の異邦人 *Sengoku Majin Gōshōgun-ji no Kotokunibito*), 1985
* *Legend of the Galactic Heroes: My Conquest Is the Sea of Stars* (銀河英雄伝説: わが征くは星の大海 *Ginga Eiyū Densetsu: Waga Yuku wa Hoshi no Taikai*) 1988

=== Bendraprodiuseris ===
* *Kiki's Delivery Service* (魔女の宅急便 *Majo no Takkyūbin*), 1989

=== Gamybos komiteto narys ===
* *Nausicaä of the Valley of the Wind* (風の谷のナウシカ, *Kaze no Tani no Naushika*), 1984, Topcraft
* *Castle in the Sky* *Laputa: The Castle in the Sky* (天空の城ラピュタ, *Tenkuu no Shiro Rapyuta*), 1986
* *Grave of the Fireflies* -(火垂るの墓, *Hotaru no Haka*), 1988
* *My Neighbor Totoro* (となりのトトロ, *Tonari no Totoro''), 1988

## Išnašos